CELEX: 32018D1688
Language: mt
Date: 2018-11-07 00:00:00
Title: Deċiżjoni ta' Implimentazzjoni tal-Kummissjoni (UE) 2018/1688 tas-7 ta' Novembru 2018 li tagħti derogi lis-Slovakkja fir-rigward tal-provvediment tal-istatistika skont ir-Regolament (KE) Nru 1099/2008 tal-Parlament Ewropew u tal-Kunsill dwar l-istatistika dwar l-enerġija (notifikata bid-dokument C(2018) 7304) (Test b'rilevanza għaż-ŻEE.)

9.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 279/38
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/1688
         tas-7 ta' Novembru 2018
         li tagħti derogi lis-Slovakkja fir-rigward tal-provvediment tal-istatistika skont ir-Regolament (KE) Nru 1099/2008 tal-Parlament Ewropew u tal-Kunsill dwar l-istatistika dwar l-enerġija
         
            
               (notifikata bid-dokument C(2018) 7304)
            
         
         (Il-verżjoni Slovakka biss hija awtentika)
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1099/2008 tal-Parlament Ewropew u tal-Kunsill tat-22 ta' Ottubru 2008 dwar l-istatistika dwar l-enerġija (1), u b'mod partikolari l-Artikoli 5(4) u 10(2) tiegħu,
         Billi:
         
                     (1)
                  
                  
                     Is-Slovakkja ressqet talba biex tikseb derogi mill-obbligu li tibgħat lill-Kummissjoni (lill-Eurostat) l-istatistika nazzjonali li tissemma fl-Artikolu 4 tar-Regolament (KE) Nru 1099/2008. Din it-talba kienet tikkonċerna l-provvediment ta' statistika dwar il-porzjon rinnovabbli ta' skart industrijali u dwar is-sħana ambjentali.
                  
               
                     (2)
                  
                  
                     L-informazzjoni mogħtija mis-Slovakkja tiġġustifika li l-ġbir ta' din l-istatistika jwassal għal piż żejjed fuq dawk li jwieġbu f'dak l-Istat Membru, l-aktar għax jeħtieġ jaġġustaw il-klassifikazzjonijiet il-ġodda u jiżviluppaw metodoloġija ġdida fl-istatistika nazzjonali tagħhom biex jonqos il-piż fuq dawk li jwieġbu minħabba l-ġbir u l-kompilazzjoni tad-data mitluba. Għalhekk jenħtieġ jingħataw id-derogi.
                  
               
                     (3)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat tas-Sistema Ewropea tal-Istatistika,
                  
               ADOTTAT DIN ID-DEĊIŻJONI:
         
            Artikolu 1
            Is-Slovakkja għandha tingħata dawn id-derogi mid-dispożizzjonijiet tar-Regolament (KE) Nru 1099/2008:
            
                        (a)
                     
                     
                        milli tipproduċi riżultati għas-sena ta' referenza 2017 għall-punt 5.2.11.6 tal-Anness B dwar l-istatistika tal-enerġija rinnovabbli;
                     
                  
                        (b)
                     
                     
                        milli tipproduċi riżultati għas-snin ta' referenza 2017, 2018 u 2019 fir-rigward tal-punti 5.2.3, 5.2.6, 5.2.8.1, 5.2.8.2 u 5.2.8.5 tal-Anness B dwar l-istatistika tal-enerġija rinnovabbli (li tkopri kull aggregat għall-prodotti definiti fil-punt 3.5.8.1.7 “Il-porzjon rinnovabbli ta' skart industrijali” u l-punt 3.5.9 “Is-sħana ambjentali” tal-Anness A).
                     
                  
         
            Artikolu 2
            Din id-Deċiżjoni hija indirizzata lir-Repubblika Slovakka.
         
         
            Magħmul fi Brussell, is-7 ta' Novembru 2018.
            
               
                  Għall-Kummissjoni
               
               Marianne THYSSEN
               
                  Membru tal-Kummissjoni
               
            
         
         
            (1)  ĠU L 304, 14.11.2008, p. 1.